मेलाको आयोजनामा संस्थागत सहयोगका रुपमा स्टल राखेका ललितपुर हस्तकला संघ, धातुमूर्तीकला व्यवसायी समूह लगायतका संस्थाहरुले पनि नेपालका राष्ट्रिय विभूती अरनिकोबारे थप चर्चासंगै नेपाल र चीनबीच रहेको जनस्तरको सम्बन्ध विस्तारमा महत्वपूर्ण अर्थ रहेको बताउँदै यस प्रकारका मेलाको आयोजना दुबै देशमा हुनुपर्ने बताए । “पाटन दरवार क्षेत्र जस्तो ऐतिहासिक स्थानमा संस्थागत तहमै सहभागी गराएर चिनियाँ व्यवसायसँगै स्थानीय हस्तकला व्यवसायीहरुलाई थप प्रवद्र्धन गराउन यो मेला सफल भएको छ,” ललितपुर सुनचाँदी व्यवसायी संघका अध्यक्ष किरणभाई बज्राचार्यले भने, “अन्य विकल्प नभएसम्मकालागि कमसेकम भण्डारखाल बगैंचालाई व्यवस्थित गरेर निरन्तर राष्ट्रिय अन्तर्राष्ट्रिय स्तरका व्यवसायिक मेला आयोजना गर्ने वातावरण बनाउन महानगरपालिकाको ध्यानाकर्षण गराउन चाहन्छौं ।”
